stanford-oval/wikipedia huggingface dataset:
เจาะเวลาหาอดีต (แฟรนไชส์)
ภาพยนตร์

| ภาพยนตร์ | วันฉายในสหรัฐ | กำกับโดย | บทภาพยนตร์โดย | เนื้อเรื่องโดย | อำนวยการสร้างโดย |
| --- | --- | --- | --- | --- | --- |
| เจาะเวลาหาอดีต | 3 กรกฎาคม ค.ศ. 1985 | โรเบิร์ต เซเม็กคิส | โรเบิร์ต เซเม็กคิสและบ็อบ เกล | โรเบิร์ต เซเม็กคิสและบ็อบ เกล | บ็อบ เกลและนีล แคนตัน |
| เจาะเวลาหาอดีต ภาค 2 | 22 พฤศจิกายน ค.ศ. 1989 | โรเบิร์ต เซเม็กคิส | บ็อบ เกล | โรเบิร์ต เซเม็กคิสและบ็อบ เกล | บ็อบ เกลและนีล แคนตัน |
| เจาะเวลาหาอดีต ภาค 3 | 25 พฤษภาคม ค.ศ. 1990 | โรเบิร์ต เซเม็กคิส | บ็อบ เกล | โรเบิร์ต เซเม็กคิสและบ็อบ เกล | บ็อบ เกลและนีล แคนตัน |
ภาพยนตร์ > เจาะเวลาหาอดีต (1985)

บทความหลัก: เจาะเวลาหาอดีต
ภาพยนตร์ > เจาะเวลาหาอดีต ภาค 2 (1989)

บทความหลัก: เจาะเวลาหาอดีต ภาค 2
ภาพยนตร์ > เจาะเวลาหาอดีต ภาค 3 (1990)

บทความหลัก: เจาะเวลาหาอดีต ภาค 3
แหล่งข้อมูลอื่น

เว็บไซต์ทางการ
สัมภาษณ์นักแสดงและผู้กำกับ กลับมาพบกันอีกครั้งในรายการ เดอะทูเดย์โชว์ เพื่อฉลองครบรอบ 25 ปีของการฉายภาพยนตร์เรื่องแรก
เจ็ตเตอร์ มาร์

| --- | --- |
เจ็ตเตอร์ มาร์
Jetter Mars Picture Book cover, illustrated by Osamu Tezuka, 1977.
ジェッターマルス (Jettā Marusu)
แนว: Science fiction
อนิเมะโทรทัศน์
กำกับโดย: Rintaro
เขียนบทโดย: Osamu Tezuka
ดนตรีโดย: Nobuyoshi Koshibe
สตูดิโอ: Toei Animation
เครือข่าย: Fuji TV
ฉาย:  February 3, 1977  –  September 15, 1977
ตอน: 27
เจ็ตเตอร์ มาร์ อังกฤษ: Jetter Mars หรือในชื่อภาษาไทยว่า "เจ็ตเตอร์ มาร์  เจ้าหนูจอมพลัง" (ジェッターマルス Jetta Marusu) เป็นภาพยนตร์ซีรีส์การ์ตูนเอนิเมะที่กำกับโดย รินทาโร่ (Rintaro) และเขียนโดย โอซามุ เทสึกะ (Osamu Tezuka) แต่เดิมวางแผนโดยเทสึกะที่จะให้เป็นการนำกลับมาฉายใหม่ (remake) ในแบบเต็มรูปแบบระบบโทรทัศน์สีของการดัดแปลงการ์ตูนอนิเมะของต้นฉบับดั้งเดิมของการ์ตูนซีรีส์มังงะชุดยอดนิยมที่มีชื่อว่า "เจ้าหนูปรมาณู"  (Astro Boy) ,
การ์ตูนเรื่องนี้ สถานีโทรทัศน์ไทยทีวีสีช่อง 9 อ.ส.ม.ท. เคยนำมาออกอากาศฉาย เมื่อหลายสิบปีก่อน  ซึ่งมี "น้าต๋อยเซมเบ้"  เป็นหัวหน้าทีมพากษ์ให้เสียงภาษาไทย
ดูเพิ่ม

List of Osamu Tezuka manga
List of Osamu Tezuka anime
Osamu Tezuka's Star System
Tezuka Award
Tezuka Osamu Cultural Prize
เจ้าชายกาบรีเอลแห่งทวร์นและทัคซิส

เจ้าชายกาบรีเอลแห่งทวร์นและทัคซิส (อังกฤษ: His Serene Highness Prince Gabriel of Thurn and Taxis) ประสูติเมื่อวันที่ 16 ตุลาคม พ.ศ. 2465 เป็นพระโอรสพระองค์แรกใน ฟรันทซ์ โยเซ็ฟ เจ้าชายที่ 9 แห่งทวร์นและทัคซิส และ เจ้าหญิงอีซาแบล มารีอาแห่งบรากังซา เป็นพระนัดดาใน เจ้าชายมิเกล ดยุกแห่งบรากังซา และพระราชปนัดดาใน พระเจ้ามีแกลแห่งโปรตุเกส ผ่านทางสายพระมารดา ในช่วงสงครามโลกครั้งที่สอง พระองค์ทรงถูกเกณฑ์ทหารก่อนจะจบมัธยมศึกษาตอนปลาย และจากนั้นเป็นเจ้าหน้าที่ด้านเอกสารใน แวร์มัคท์ ทรงบรรจุในกองทหารไรเตอร์ (กรมทหารม้า) ในแวร์มัคท์ พระองค์ทรงถูกสังหารในปฏิบัติการที่ ยุทธการที่สตาลินกราด เมื่อวันที่ 17 ธันวาคม พ.ศ. 2485 พระศพถูกฝังอยู่ท่ามกลางผู้เสียชีวิตที่สุสานสงครามที่ Rossoschka
เจ็ตสกี

ยี่ห้อของยานพาหนะทางน้ำส่วนบุคคล
เจ็ตสกีคาวาซากิ 550 ค.ศ. 1985 บนชายหาด
เจ็ตสกีคาวาซากิ เจเอส400 รุ่นดั้งเดิม ค.ศ. 1973
เจ็ตสกี (อังกฤษ: Jet Ski) เป็นชื่อยี่ห้อของยานพาหนะทางน้ำส่วนบุคคล (PWC) ที่ผลิตโดยคาวาซากิ บริษัทของประเทศญี่ปุ่น ซึ่งคำศัพท์นี้มักใช้กันทั่วไปเพื่ออ้างถึงยานพาหนะทางน้ำส่วนบุคคลทุกประเภทที่ใช้เพื่อนันทนาการเป็นหลัก และยังใช้เป็นคำกริยาเพื่ออธิบายการใช้ยานพาหนะทางน้ำส่วนบุคคลทุกประเภทเช่นกัน
ส่วนยานพาหนะทางน้ำส่วนบุคคลแบบเรือยนต์เล็กทั่วไปจะบรรทุกผู้โดยสารได้หนึ่งถึงสามคน โดยนั่งในลักษณะเดียวกับจักรยานหรือมอเตอร์ไซค์ทั่วไป
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เจ็ตสกี
เจสัน ไอแซ็กส์

| เจสัน ไอแซ็กส์ |
| --- | --- |
ไอแซ็กส์ งานปฐมทัศน์ภาพยนตร์เรื่อง Fury ณ นิวเซียมในวอชิงตัน ดี.ซี, ตุลาคม 2014
เกิด:  (1963-06-06) 6 มิถุนายน ค.ศ. 1963 (61 ปี) ลิเวอร์พูล, อังกฤษ
สัญชาติ: บริติช
อาชีพ: นักแสดง
ปีปฏิบัติงาน: 1988–ปัจจุบัน
คู่สมรส: Emma Hewitt
บุตร: 2
เจสัน ไอแซ็กส์ (อังกฤษ: Jason Isaacs) เกิดเมื่อวันที่ 6 มิถุนายน ค.ศ. 1963 เป็นนักแสดงชาวอังกฤษ เกิดในลิเวอร์พูล โตในลิเวอร์พูลและต่อมาในลอนดอน มีผลงานเด่นในบท พันเอกทาวิงตัน จากเรื่อง The Patriot (2000) และ บทลูเซียส มัลฟอย จากภาพยนตร์ Harry Potter
ประวัติ

เจสัน ไอแซ็กส์ เป็นลูกคนที่สามในจำนวนสี่คนของพ่อค้าชาวลิเวอร์พูล เดิมทีเขาตั้งใจเรียนทางกฎหมาย คล้าย ๆ กับพี่น้องอีกสามคน ที่เป็นหมอ เป็นนักกฎหมาย และเป็นนักบัญชี แต่ช่วงที่เริ่มเรียนกฎหมายที่มหาวิทยาลัยบริสตอล (Bristol University) เขาตัดสินใจพักการเรียนหันมาเข้าเรียนที่โรงเรียนปาฐกถาและการละคร (Central School of Speech and Drama) ในกรุงลอนดอน เขาได้ขึ้นเวทีระดับอาชีพทันทีเมื่อมาถึงลอนดอน และมีผลงานทั้งละครเวทีและละครโทรทัศน์ จนกระทั่งได้แสดงหนังใหญ่เป็นครั้งแรกในปี 1989 กับบทประกอบเป็นคุณหมอ ในเรื่อง The Tall Guy ของ เมล สมิธ ในปีเดียวกันนั้น เขายังได้บทประจำในทีวีซีรีส์เรื่อง Capital City อีกด้วย และต่อมาเขาก็ได้แสดงซีรีส์ทางโทรทัศน์และในงานละครเวทีอีกหลายเรื่อง เช่น ในงานสร้างของโรงละครแห่งชาติ (Royal National Theatre) ที่นำงานเขียนรางวัลพูลิทเซอร์ของ โทนี่ คุชเนอร์ เรื่อง Angels ไปแสดงที่อเมริกาในปี 1993 เป็นต้น
จนเขาเป็นที่รู้จักกับการแสดงภาพยนตร์ฮอลลีวูดเรื่อง Armageddon (1998) ที่เขาร่วมแสดงกับ บรู๊ซ วิลลิส จากนั้นก็เล่น หนังเบาสมองระทึกขวัญเรื่อง Divorcing Jack (1998) ที่เขาร่วมแสดงนำกับ เดวิด ธิวลิส ต่อจากนั้นเขาแสดงในเรื่อง The End of the Affair (1999) ของนีล จอร์แดน ในบทบาท บาทหลวง เป็นภาพยนตร์ ที่ดัดแปลงจากนิยายของ เกรแฮม กรีน และนำแสดงโดย จูลิแอนน์ มัวร์ กับ ราล์ฟ เฟียนเนส แล้วเขาก็มีชื่อเสียงจากบทบาท ผู้พันทาวิงตัน ในภาพยนตร์เรื่อง เดอะ แพทริออต ชาติบุรุษ ดับแค้นฝังแผ่นดิน (The Patriot) (2000) ที่มี เมล กิบสัน แสดงนำเป็นวีรบุรุษของเรื่อง
ต่อจากนั้นเขาก็มีผลงานภาพยนตร์เรื่อยๆ อย่างเรื่อง Sweet November (2001), Black Hawk Down (2001), Windtaklers (2002) และ The Tuxedo (2002) และเรื่อง แฮร์รี่ พอตเตอร์ กับห้องแห่งความลับ (2002) แฮร์รี่ พอตเตอร์ กับนักโทษแห่งอัซคาบัน) (2004) แฮร์รี่ พอตเตอร์ กับถ้วยอัคนี (2005) แฮร์รี่ พอตเตอร์ กับภาคีนกฟีนิกซ์ (2007) ในบทลูเซียส มัลฟอย  และยังร่วมแสดงกับ ฌอน คอนเนอรี่ ใน The League of Extraordinary Gentlemen และรับบทเป็น กัปตันฮุ๊ค/มิสเตอร์ดาร์ลิ่ง ใน Peter Pan
ผลงาน > โทรทัศน์

| ปี | เรื่อง | บทบาท | หมายเหตุ |
| --- | --- | --- | --- |
| 1988 | This Is David Lander | French Doctor | 1 episode |
| 1989 | Quiet Conspiracy, AA Quiet Conspiracy | Jean-Marc Sammarty | 2 episodes |
| 1989–90 | Capital City | Chas Ewell | 24 episodes |
| 1989 | Boon | Mike Puckett | 1 episode |
| 1990 | TECX | Edward Latham |  |
| 1991 | Ashenden | Andrew Lehman | 3 episodes |
| 1991 | Eye Contact | Michael |  |
| 1992 | Taggart | Eric and John Barr | Episode: "Double Exposure" |
| 1992 | Inspector Morse | Dr. Desmond Collier | Episode: "Cherubim and Seraphim" |
| 1992 | Civvies | Frank Dillon |  |
| 1993 | Highlander: The Series | Immortal Zachary Blaine | Episode: "The Lady and the Tiger" |
| 1994 | The Heroic Legend of Arslan | Lajendra | Voice, English dub (1 episode) |
| 1995 | Relative Stranger, AA Relative Stranger | Peter Fairman |  |
| 1995 | Dangerous Lady | Michael Ryan |  |
| 1995 | Loved Up | Dez 2 | TV film |
| 1996 | Guardians | Jim Reid | TV film |
| 1996 | Burn Your Phone | The Killer | TV film |
| 1997 | The Fix | Tony Kay | TV film |
| 1998 | Last Don II, TheThe Last Don II | Father Luca Tonarini | 2 episodes |
| 2004 | West Wing, TheThe West Wing | Colin Ayres | 3 episodes |
| 2005–06 | Avatar: The Last Airbender | Admiral Zhao | Voice role |
| 2006 | Scars | Chris |  |
| 2006 | State Within, TheThe State Within | Sir Mark Brydon, British Ambassador to the USA | Nominated—Golden Globe Award for Best Actor – Miniseries or Television Film |
| 2006–08 | Brotherhood | Michael Caffee | Main cast; nominated—Satellite Award for Best Actor in a Series, Drama |
| 2008 | Curse of Steptoe, TheThe Curse of Steptoe | Harry H. Corbett | Nominated—British Academy Television Award for Best Actor |
| 2008 | Entourage | Fredrick Line | Episode: "No.5.7 Gotta Look Up to Get Down" |
| 2011–2013 | Case Histories | Jackson Brodie | Satellite Award for Best Actor in a Miniseries or a Motion Picture Made for Television |
| 2012 | Awake | Michael Britten | Main cast |
| 2013 | The Legend of Korra | Admiral Zhao | Episode: "Darkness Falls" (cameo) |
| 2014 | Rosemary's Baby | Roman Castavet | Two-part miniseries |
| 2014–2015 | Star Wars Rebels | The Grand Inquisitor | Voice, animated TV series (9 episodes) 2014 BTVA Award — Best Male Vocal Performance in a Television Series in a Supporting Role - Action/Drama |
| 2015 | Dig | Peter Connelly | Main cast; ten-part series for USA Network |
| 2016 | The OA | Hap | Netflix original series |
| 2017–present | Star Trek: Discovery | Captain Gabriel Lorca | Main cast; CBS All Access original series |
ผลงาน > วิดีโอเกมส์

| ปี | เรื่อง | เสียง |
| --- | --- | --- |
| 1994 | Beneath a Steel Sky | Ken (Uncredited) |
| 2005 | Spartan: Total Warrior | Lucius Aelius Sejanus |
| 2009 | Napoleon: Total War | Story Teller |
| 2010 | Castlevania: Lords of Shadow | Satan |
| 2011 | El Shaddai: Ascension of the Metatron | Lucifel |
| 2014 | Castlevania: Lords of Shadow 2 | Satan |
| 2016 | Hitman | General Reza Zaydan |
ละครเวที

| ปี | เรื่อง | บทบาท | สถานที่ |
| --- | --- | --- | --- |
| 1992 | Black and White Minstrels, TheThe Black and White Minstrels | Cyril | The King's Head Theatre, London |
| 1992–93 | Angels in America: A Gay Fantasia on National Themes | Louis Ironson | Royal National Theatre, London |
| 1993 | 1953 | Benito Mussolini | Almeida Theatre, London |
| 2000 | Force of Change, TheThe Force of Change |  | Royal Court Theatre, London |
| 2007 | Dumb Waiter, TheThe Dumb Waiter | Ben | Trafalgar Studios, London |
| 2017 | {{{last}}}, Dead Poets Live: Byron & Shelley[[Dead Poets Live: Byron & Shelley {{{last}}}|Dead Poets Live: Byron & Shelley {{{last}}}]] | George Gordon Lord Byron | Print Room at The Coronet, London |
แหล่งข้อมูลอื่น

Jason Isaacs ที่อินเทอร์เน็ตมูวีเดตาเบส
"Jason Isaacs Biography". Yahoo! Movies UK & Ireland. คลังข้อมูลเก่าเก็บจากแหล่งเดิมเมื่อ 25 สิงหาคม 2007. สืบค้นเมื่อ 24 มิถุนายน 2008.
เจเรมี เรนเนอร์

| เจเรมี เรนเนอร์ |
| --- | --- |
เรนเนอร์ที่งานฟีนิกซ์แฟนฟิวชัน ค.ศ. 2023
เกิด: เจเรมี ลี เรนเนอร์  (1971-01-07) มกราคม 7, 1971 (53 ปี) โมเดนโต รัฐแคลิฟอร์เนีย สหรัฐ
ศิษย์เก่า: วิทยาลัยโมเดนโตรจูเนียร์
อาชีพ: นักแสดง
ปีปฏิบัติงาน: ค.ศ. 1995–ปัจจุบัน
คู่สมรส: ซอนนี พาเชโก (สมรส 2014; หย่า 2015)
บุตร: 1 คน
เจเรมี ลี เรนเนอร์ (อังกฤษ: Jeremy Lee Renner) เกิดเมื่อวันที่ 7 มกราคม ค.ศ. 1971 เป็นนักแสดงชาวอเมริกันและนักดนตรี เขาปรากฏในบทสมทบในภาพยนตร์ในคริสต์ทศวรรษ 2000 และเป็นที่รู้จักมากขึ้นในการแสดงภาพยนตร์สงครามเรื่อง The Hurt Locker ซึ่งทำให้เขาได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม
ในปี 2011 เราจะรู้จักภาพยนตร์ชื่อดัง Mission: Impossible – Ghost Protocol ซึ่งเจเรมี่ เรนเนอร์มารับบท วิลเลียม แบรนท์ นักวิเคราะห์ และเป็นทีมเดียวกับพระเอกในเวลาต่อมา
ในต้นปี ค.ศ. 2012 เจเรมี เรนเนอร์รับบทเป็นมือธนูของหน่วยชิลด์จากภาพยนตร์ฟอร์มยักษ์ The Avengers รับบทเป็น เจ้าหน้าที่คลินท์ บาร์ตัน หรือ Hawkeye และตามมาติดๆกับ The Bourne Legacy และ Hansel and Gretel: Witch Hunters
ผลงาน

S.W.A.T. (2003)
28 Weeks Later (2007)
The Hurt Locker (2011)
Mission: Impossible – Ghost Protocol (2011)
ธอร์ เทพเจ้าสายฟ้า (2011) รับเชิญ
The Bourne Legacy (2012)
The Avengers (2012)
Hansel and Gretel: Witch Hunters  (2013)
The Unusuals
Ingenious
The Assassination of Jesse James by the Coward Robert Ford
Take
Love Comes to the Executioner
A Little Trip to Heaven
North Country
Twelve and Holding
Neo Ned
Dahmer
Monkey Love
Senior Trip
The Outside Man
MV เพลง trouble ของP!nk
The Immigrant (2013)
American Hustle (2013)
Kill the Messenger (2014)
Avengers: Age of Ultron (2015)
Mission: Impossible – Rogue Nation (2015)
กัปตันอเมริกา: ศึกฮีโร่ระห่ำโลก (2016)
Arrival (2016)
Wind River (2017)
Tag (2018)
อเวนเจอร์ส: เผด็จศึก (2019)
แหล่งข้อมูลอื่น

http://www.jeremyrenner.org เก็บถาวร 2019-02-08 ที่ เวย์แบ็กแมชชีน
จาก IMDb (อังกฤษ)
Jeremy Renner [Thailand]
Thailand Fanclub Twitter Account
เจเรมี เวด

เจเรมี เวด ในปี ค.ศ. 2011
เจเรมี เวด (อังกฤษ: Jeremy Wade) เกิดเมื่อวันที่ 5 พฤษภาคม ค.ศ. 1960 ที่ซัฟฟอล์ก ประเทศอังกฤษ มีชื่อเต็มว่า เจเรมี จอห์น เวด (Jeremy John Wade) เป็นบุคคลที่มีชื่อเสียงจากการเป็นพิธีกรและนักตกปลาจากรายการ River Monsters ที่ออกอากาศทางช่องแอนิมอลแพลนเน็ต (ในประเทศไทยออกอากาศทางช่องดิสคัฟเวอรี ทางทรูวิชันส์)
เวดจบการศึกษาด้านสัตววิทยาจากมหาวิทยาลัยบริสตอล และประกาศนียบัตรการเรียนการสอนด้านชีววิทยาจากมหาวิทยาลัยเคนต์ เคยทำงานเป็นครูสอนวิชาชีววิทยาในโรงเรียนระดับมัธยมศึกษา และได้เขียนบทความเกี่ยวกับเรื่องทางธรรมชาติและการท่องเที่ยวลงในหนังสือพิมพ์ฉบับต่าง ๆ
ปัจจุบัน เจเรมี เวด เป็นพิธีกรและนักตกปลาแบบสุดเหวี่ยงในรายการโทรทัศน์ชุด River Monsters อันเป็นรายการสารคดีที่เดินทางไปในแม่น้ำสายต่าง ๆ ทั่วโลก อาทิ แอฟริกา, อะแลสกา, ประเทศไทย เพื่อตกปลาน้ำจืดขนาดใหญ่หลายชนิด  ซึ่งบางชนิดมีรายงานว่าทำร้ายมนุษย์ได้ด้วย ซึ่งหลายต่อหลายครั้ง เวดต้องเสี่ยงตายและได้รับบาดเจ็บจากการตกปลาในรายการ เช่น เครื่องบินตกในหนองน้ำที่บราซิล, เกือบถูกฟ้าผ่าที่สุรินัม, เย่อกับปลากระเบนราหูจนเอ็นแขนขวาขาดที่ประเทศไทย, เป็นไข้ป่าใจกลางป่าคองโก เป็นต้น
สถานะทางครอบครัว ปัจจุบันเวดยังคงเป็นโสด
ดูเพิ่ม

เยคับ วากเนอร์
แหล่งข้อมูลอื่น

เว็บไซต์ส่วนตัว
เจ้าชายกาบรีแยลแห่งนัสเซา

เจ้าชายกาบรีแยลแห่งนัสเซา (อังกฤษ: His Royal Highness Prince Gabriel of Nassau) ประสูติเมื่อวันที่ 12 มีนาคม 2549 เป็นพระโอรสพระองค์แรกใน เจ้าชายหลุยส์แห่งลักเซมเบิร์ก และ เทสซี อ็องตอนี อดีตพระชายา เป็นพระนัดดาพระองค์แรกใน แกรนด์ดยุกอ็องรีแห่งลักเซมเบิร์ก และ แกรนด์ดัชเชสมาเรีย เตเรซาแห่งลักเซมเบิร์ก ด้วยการที่เจ้าชายกาบรีแยล ประสูติก่อนที่พระบิดาและพระมารดาจะเสกสมรสกัน ทำให้การประสูติของพระองค์นั้น มิได้เป็นที่ยอมรับของพระบรมวงศานุวงศ์ โดยเจ้าชายกาบรีแยล มีนามที่ กาบรีแยล เด นัสเซา ต่อมาในวันชาติลักเซมเบิร์กเมื่อวันที่ 23 มิถุนายน พ.ศ. 2552 แกรนด์ดยุกอ็องรีโปรดเกล้าฯ สถาปนาพระมารดาคือ นางเทสซี ให้ดำรงพระอิสริยยศเป็น เจ้าหญิงแห่งลักเซมเบิร์ก และพระบุตรทุกพระองค์ รวมไปถึงพระบุตรที่จะประสูติกาลในเบื้องหน้าก็จะได้รับการสถาปนาเป็น เจ้าชาย/หญิงแห่งนัสเซา พร้อมฐานันดร รอยัลไฮเนส ทรงมีพระอนุชา 1 พระองค์คือ เจ้าชายโนอาแห่งนัสเซา
พระนามเต็มของพระองค์ก่อนได้รับการสถาปนาพระอิสริยยศคือ กาบรีแยล รอนนี เด นัสเซา ต่อมาเมื่อวันที่ 22 เมษายน พ.ศ. 2549 ทรงได้รับการบัพติศมา มีพระนามว่า กาบรีแยล ไมเคิล หลุยส์ รอนนี เด นัสเซา มีพระบิดาพระมารดาทูลหัวคือ เจ้าหญิงอาแล็กซ็องดราแห่งลักเซมเบิร์ก พระปิตุจฉา (อาหญิง) และ รอนนี อ็องตอนี พระมาตุลา (ลุงฝ่ายแม่)
เจ็ตแพก

มนุษย์บินด้วยเจ็ตแพก

เจ็ตแพก, ร็อกเก็ตเบลต์, หรือ ร็อกเก็ตแพก (อังกฤษ: jet pack, rocket belt, หรือ rocket pack, flight pack) เป็นอุปกรณ์สวมหลัง ซึ่งช่วยให้ผู้สวมเคลื่อนไหวอยู่ในอากาศด้วยพลังไอพ่นจากก๊าซหรือของเหลว โดยจะนำพาผู้สวมขึ้นสู่อากาศด้วยแรงอัดดันจากพื้นเบื้องล่างเพื่อต่อต้านแรงโน้มถ่วงของโลก เว้นกรณีที่ใช้ในสภาวะแรงโน้มถ่วงต่ำ (microgravity)
แนวคิดเรื่องอุปกรณ์เช่นนี้ปรากฏในบันเทิงคดีแนววิทยาศาสตร์มาเกือบหนึ่งร้อยปีและเริ่มแพร่หลายในคริสต์ทศวรรษ 1960 ก่อนจะได้รับการพัฒนาให้เป็นจริงผ่านกลไกหลายอย่าง แต่การใช้งานจริงยังค่อนข้างจำกัดกว่าที่ปรากฏในบันเทิงคดี เพราะความท้าท้ายในเรื่องชั้นบรรยากาศ แรงโน้มถ่วง ความหนาแน่นของพลังงาน และร่างกายมนุษย์ที่อาจไม่สอดรับกับการบิน หลัก ๆ แล้วอุปกรณ์นี้จึงใช้ในการแสดงโลดโผน และยังปรากฏการใช้งานในกิจการของรัฐ เช่น นักผจญเพลิงในบางแห่งของโลกใช้เจ็ตแพกช่วยให้ตนบินเข้าถึงพื้นที่เพลิงไหม้ซึ่งอยู่ติดกับทะเลหรือท้องน้ำ
แหล่งข้อมูลอื่น

Himmelstürmer flight pack
เจสัน บอร์น ยอดจารชนคนอันตราย

| เจสัน บอร์น ยอดจารชนคนอันตราย |
| --- | --- |
ใบปิดภาพยนตร์
กำกับ: พอล กรีนกราส
เขียนบท: พอล กรีนกราส คริสโตเฟอร์ เราส์
สร้างจาก: ตัวละคร โดย รอเบิร์ต ลัดลัม
อำนวยการสร้าง: แฟรงก์ มาร์แชลล์ เจฟฟรีย์ เอ็ม. ไวเนอร์ เบน สมิท พอล กรีนกราส แม็ตต์ เดม่อน เกรกอรี กู๊ดแมน
นักแสดงนำ: แม็ตต์ เดม่อน จูเลีย สไตส์ อาลีเซีย วิคันเดอร์ ทอมมี่ ลี โจนส์ แว็งซ็อง กาแซล
กำกับภาพ: แบร์รี แอ็ครอยด์
ตัดต่อ: คริสโตเฟอร์ เราส์
ดนตรีประกอบ: จอห์น พาวเวลล์ เดวิด บัคลีย์
บริษัทผู้สร้าง: The Kennedy/Marshall Company Captivate Entertainment Pearl Street Films Perfect World Pictures  
ผู้จัดจำหน่าย: Universal Pictures
วันฉาย: 27 กรกฎาคม ค.ศ. 2016 (สหราชอาณาจักร) 28 กรกฎาคม ค.ศ. 2016 (ไทย) 29 กรกฎาคม ค.ศ. 2016 (สหรัฐอเมริกา)
ความยาว: 123 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 120 ล้านดอลลาร์สหรัฐ
ทำเงิน: 415.5 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
เจสัน บอร์น ยอดจารชนคนอันตราย (อังกฤษ: Jason Bourne) เป็นภาพยนตร์โลดโผน/สายลับ/ระทึกขวัญ ลำดับที่ 5 ในภาพยนตร์ชุด บอร์น กำกับ ร่วมอำนวยการสร้างและร่วมเขียนบทโดยพอล กรีนกราส นำแสดงโดยแม็ตต์ เดม่อน, จูเลีย สไตลส์, อาลีเซีย วิคันเดอร์, ทอมมี่ ลี โจนส์ และแว็งซ็อง กาแซล ชื่อภาพยนตร์และตัวอย่างภาพยนตร์แรกเผยแพร่ในงานซูเปอร์โบวล์ครั้งที่ 50 เข้าฉายเมื่อวันที่ 29 กรกฎาคม ค.ศ. 2016
เรื่องย่อ

สิบปีหลังจากเปิดโปงโครงการแบล็กไบรอาร์ เจสัน บอร์นฟื้นจากอาการความจำเสื่อมและยังคงใช้ชีวิตอย่างหลบซ่อน ที่ไอซ์แลนด์ อดีตเจ้าหน้าที่ CIA นิคกี พาร์สันส์ร่วมมือกับคริสเตียน ดาสซอลต์เจาะเข้าไปในระบบของ CIA และพบข้อมูลบางอย่างที่เกี่ยวข้องกับบอร์น นิคกีนัดพบบอร์นที่กรีซ การเจาะระบบของนิคกีส่งสัญญาณเตือนไปถึงหัวหน้าฝ่ายไซเบอร์ของ CIA เฮเทอร์ ลีและผู้อำนวยการ CIA โรเบิร์ต ดิวอี
ที่กรีซ นิคกีพบกับบอร์นที่จัตุรัสซินแทกมาที่กำลังมีการประท้วง เฮเทอร์ใช้ดาวเทียมติดตามทั้งคู่ ส่วนดิวอีสั่งให้แอสเส็ตมาทำงานนี้ แอสเส็ตเป็นมือสังหารในโครงการแบล็กไบรอาร์ที่เจ็บแค้นเพราะถูกบอร์นเปิดโปงโครงการ หลังการไล่ล่าบนท้องถนน แอสเส็ตยิงนิคกีเสียชีวิต ด้านบอร์นใช้กุญแจตู้นิรภัยที่นิคกีให้ไว้ก่อนเสียชีวิตสืบหาอดีตของตนเองและครอบครัวต่อไป โดยเดินทางไปพบดาสซอลต์ที่เบอร์ลินเพื่อให้ถอดรหัสข้อมูล แล้วพบว่าริชาร์ด เว็บบ์ พ่อของตนซึ่งเป็นนักวิเคราะห์ของ CIA มีส่วนเกี่ยวข้องกับโครงการเทรดสโตน การถอดรหัสทำให้ฝ่าย CIA รู้ที่อยู่ของบอร์น บอร์นสู้กับดาสซอลต์ก่อนจะหนีต่อไปยังลอนดอนเพื่อพบกับมัลคอล์ม สมิธ อดีตเจ้าหน้าที่ CIA ซึ่งเคยทำงานในโครงการเทรดสโตน ด้านเฮเทอร์อาสาเข้าไปเกลี้ยกล่อมบอร์นเพื่อให้กลับเข้าโครงการ แต่ดิวอีลอบออกคำสั่งให้แอสเส็ตตามไปจัดการบอร์นและสมิธ
ที่ลอนดอน บอร์นให้สมิธมาพบที่จัตุรัสแพดดิงตัน โดยทำให้สัญญาณเตือนไฟไหม้ดังขึ้นเพื่อก่อให้เกิดความวุ่นวายและพาตัวสมิธออกไป โดยมีเฮเทอร์และแอสเส็ตตามมา บอร์นคาดคั้นจนสมิธยอมบอกว่าริชาร์ดเป็นผู้สร้างโครงการเทรดสโตนและบอร์นถูกเลือกให้เข้าร่วมโครงการ แต่ริชาร์ดไม่ยอมและขู่ว่าจะเปิดโปงโครงการนี้จึงถูกฆ่า โดยให้บอร์นเข้าใจว่าพ่อตนเองถูกผู้ก่อการร้ายฆ่าเพื่อให้เขายอมเข้าร่วมโครงการแต่โดยดี แอสเส็ตตามมาทันและยิงสมิธ ส่วนบอร์นจำได้ว่าคนที่ฆ่าพ่อของตนคือแอสเส็ต บอร์นหลบหนีและไปพบเฮเทอร์ โดยเธอบอกบอร์นว่าดิวอีจะไปร่วมการประชุมในลาสเวกัส
ที่ลาสเวกัส ดิวอีพบกับแอรอน คาลัวร์ ผู้ก่อตั้งบริษัทสื่อสังคม ดีปดรีม ดิวอีและคาลัวร์ร่วมมือกันอย่างลับ ๆ ในโครงการ "ไอเอิร์นแฮนด์" ซึ่งให้สิทธิ์ CIA เข้าถึงข้อมูลของผู้ใช้ทุกคน แต่ต่อมาคาลัวร์อยากถอนตัวและขู่จะเปิดโปงโครงการนี้ ดิวอีจึงวางแผนให้แอสเส็ตฆ่าแอรอนและเฮเทอร์ ซึ่งแอบช่วยบอร์นให้มาที่ลาสเวกัส บอร์นเข้าขัดขวางเมื่อแอสเส็ตพยายามจะยิงแอรอนและเผชิญหน้ากับดิวอีที่ห้องพัก ก่อนที่บอร์นจะฆ่าดิวอี บอร์นถูกเจฟเฟอส์ เจ้าหน้าที่ CIA ที่ตามมายิง ดิวอีพยายามจะฆ่าบอร์นแต่ถูกเฮเทอร์ยิงเสียชีวิต จากนั้นบอร์นไล่ตามแอสเส็ตไป หลังการขับรถไล่ล่าบนท้องถนนและการต่อสู้ตัวต่อตัว แอสเส็ตก็ถูกบอร์นฆ่าตาย
ที่วอชิงตัน เฮเทอร์หารือกับรัสเซล ผู้อำนวยการสำนักงานหน่วยข่าวกรองแห่งชาติสหรัฐ เธอบอกว่าจะอาสาเข้าไปเกลี้ยกล่อมบอร์นอีกครั้ง แต่หากไม่สำเร็จเธอจะกำจัดบอร์น เฮเทอร์ไปพบกับบอร์นโดยเธอขอให้บอร์นกลับเข้าโครงการ ด้านบอร์นบอกขอเวลาคิดและเดินจากไป เมื่อเฮเทอร์กลับมาที่รถ เธอพบกล้องวิดีโอที่บันทึกบทสนทนาระหว่างเธอกับรัสเซล เฮเทอร์จึงตระหนักว่าบอร์นรู้ทันแผนการของเธอ ภาพยนตร์จบลงเมื่อบอร์นเดินไปตามสวนสาธารณะในวอชิงตัน
นักแสดง

แม็ตต์ เดม่อน รับบท เจสัน บอร์น อดีตนักฆ่าในโครงการเทรดสโตน (ชื่อเกิด เดวิด เว็บบ์)
จูเลีย สไตส์ รับบท นิโคเลต "นิคกี" พาร์สันส์ อดีตเจ้าหน้าที่ CIA
อาลีเซีย วิคันเดอร์ รับบท เฮเทอร์ ลี หัวหน้าฝ่ายไซเบอร์ของ CIA
ทอมมี่ ลี โจนส์ รับบท โรเบิร์ต ดิวอี ผู้อำนวยการ CIA
แว็งซ็อง กาแซล รับบท แอสเส็ต อดีตนักฆ่าในโครงการแบล็กไบรอาร์ ทำงานให้ CIA
ริซ อาห์เหม็ด รับบท แอรอน คาลัวร์ ผู้ก่อตั้งบริษัทสื่อสังคม ดีปดรีม
สก็อตต์ เชฟเฟิร์ด รับบท เอดวิน รัสเซล ผู้อำนวยการสำนักงานหน่วยข่าวกรองแห่งชาติสหรัฐ
อาโต เอสซานโดห์ รับบท เคร็ก เจฟเฟอส์ เจ้าหน้าที่ CIA
บิล แคมป์ รับบท มัลคอล์ม สมิธ
วินท์เซ็นทซ์ คีเฟอร์ รับบท คริสเตียน ดาสซอลต์
เกร็ก เฮนรี รับบท ริชาร์ด เว็บบ์ พ่อของเจสัน บอร์น
การผลิต

ในบทสัมภาษณ์เดือนธันวาคม ค.ศ. 2012 แม็ตต์ เดม่อนกล่าวว่าเขาและพอล กรีนกราส สนใจจะกลับมาแสดงและกำกับภาพยนตร์ในชุด บอร์น ภาคต่อ อย่างไรก็ตาม ในเดือนพฤศจิกายน ค.ศ. 2013 มีข่าวว่าเจเรมี เรนเนอร์จะแสดงในภาคต่อที่มีจัสติน ลินกำกับ โดยมีกำหนดฉายวันที่ 16 กรกฎาคม ค.ศ. 2016
ต่อมาในเดือนกันยายน ค.ศ. 2014 มีการยืนยันว่าเดม่อนและกรีนกราสจะกลับมาทำภาคต่อ ส่วนเรนเนอร์จะแสดงในภาคแยกที่มีกำหนดฉายในภายหลัง
การผลิต > การถ่ายทำ

การถ่ายทำเริ่มในเดือนกันยายน ค.ศ. 2015 ช่วงเดือนพฤศจิกายนมีการถ่ายทำในลอนดอนและเบอร์ลิน เดือนธันวาคมถ่ายทำในวอชิงตัน ดี.ซี. และเดือนมกราคม ค.ศ. 2016 ถ่ายทำที่ลาสเวกัส การถ่ายทำเสร็จสิ้นในเดือนกุมภาพันธ์ ค.ศ. 2016
การตอบรับ > การตอบรับในประเทศไทย

เจสัน บอร์น ยอดจารชนคนอันตราย ทำรายได้เปิดตัวในประเทศไทย 6.55 ล้านบาท ระหว่างวันที่ 18–24 สิงหาคม ค.ศ. 2016 ภาพยนตร์เรื่องนี้ทำรายได้ 54.19 ล้านบาท
การตอบรับ > รางวัล

เจสัน บอร์น ยอดจารชนคนอันตราย ได้รับรางวัลเอ็มไพร์อะวอดส์ สาขาภาพยนตร์ระทึกขวัญยอดเยี่ยม
ภาคต่อ

แฟรงก์ มาร์แชลล์ ผู้อำนวยการสร้างภาพยนตร์กล่าวว่ายูนิเวอร์แซลสตูดิโอส์วางแผนจะสร้างภาคต่อของ เจสัน บอร์น ยอดจารชนคนอันตราย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เจสัน บอร์น ยอดจารชนคนอันตราย
เว็บไซต์ทางการ
เจสัน บอร์น ยอดจารชนคนอันตราย ที่อินเทอร์เน็ตมูวีเดตาเบส
เจสัน บอร์น ยอดจารชนคนอันตราย ที่สยามโซน
| ด ค กบอร์น โดย รอเบิร์ต ลัดลัม |
| --- | --- |
นวนิยาย:  กูชื่อเจสัน บอร์น (1980)  การกลับมาของเจสัน บอร์น (1986)  เลือดเดือด (1990) 
ภาพยนตร์:  ล่าจารชน ยอดคนอันตราย (2002)  สุดยอดเกมล่าจารชน (2004)  ปิดเกมล่าจารชน คนอันตราย (2007)  พลิกแผนล่า ยอดจารชน (2012)  เจสัน บอร์น ยอดจารชนคนอันตราย (2016) 
วิดีโอเกม:  The Bourne Conspiracy (2008) 
ตัวละคร:  เจสัน บอร์น
เจ้าชายคริสทีอันแห่งเชาม์บวร์ค-ลิพเพอ (ประสูติ ค.ศ. 1971)

เจ้าชายคริสทีอันแห่งเชาม์บวร์ค-ลิพเพอ (อังกฤษ: Prince Christian of Schaumburg-Lippe) ประสูติเมื่อวันที่ 18 กันยายน ค.ศ. 1971 เป็นพระโอรสองค์ใหญ่ใน เจ้าชายวิลเฮ็ล์มแห่งเชาม์บวร์ค-ลิพเพอ (ประสูติ ค.ศ. 1939) และ บารอนเนสอิโลนา เฮนท์เชลแห่งกิลเกลแฮม เป็นพระนัดดาใน เจ้าหญิงฟีโอโดราแห่งเดนมาร์ก พระปนัดดาใน เจ้าชายฮารัลด์แห่งเดนมาร์ก ด้านชีวิตส่วนพระองค์ ทรงเสกสมรสกับ เลนา กีศ เมื่อปี ค.ศ. 2009 ไม่มีพระบุตร
แม้ว่าพระองค์จะเป็นสมาชิกพระราชวงศ์แห่งเดนมาร์ก ผ่านทางพระอัยยิกา แต่ไม่มีสิทธิในการทรงราชย์ แต่ทรงมีสิทธิในการสืบราชบัลลังก์อังกฤษ เนื่องจากทรงสืบเชื้อสายมาจาก พระเจ้าจอร์จที่ 2 แห่งบริเตนใหญ่
เจ้าชายกุสตาฟแห่งเดนมาร์ก

เจ้าชายกุสตาฟแห่งเดนมาร์ก  (อังกฤษ: His Royal Highness Prince Gustav of Denmark)  ทรงเป็นพระราชโอรสพระองค์เล็กใน สมเด็จพระเจ้าเฟรเดอริกที่ 8 แห่งเดนมาร์ก และ สมเด็จพระราชินีลูอีสแห่งเดนมาร์ก ทรงเป็นพระราชอนุชาใน พระเจ้าคริสเตียนที่ 10 แห่งเดนมาร์ก พระองค์มิได้เสกสมรส
เจาะมิติพิชิตบัลลังก์

เจาะมิติพิชิตบัลลังก์ (จีนตัวย่อ: 步步惊心; จีนตัวเต็ม: 步步驚心; พินอิน: Bù Cù Jīng Xīn ปู้ ปู้ จิง ซิน; อังกฤษ: Scarlet Heart) เป็นนิยายจีนอิงประวัติศาสตร์ แต่งโดยถงหัว ฉบับภาษาไทยแปลและเรียบเรียงโดย อรจิรา จัดพิมพ์โดย สำนักพิมพ์สยามอินเตอร์บุ๊คส์ มีความยาว 4 เล่ม
รายชื่อตัวละคร

หม่าเอ่อไท่ รั่วซี / จางเสี่ยว
องค์ชายสี่/หย่งเจิ้งฮ่องเต้
องค์ชายแปด
องค์ชายสิบสาม
องค์ชายสิบสี่
คังซีฮ่องเต้
หม่าเอ่อร์ไท่รั่วหลาน-พี่สาวรั่วซี
หมิงฮุ่ย-ชายาเอกองค์ชายแปด
หมิงเย่ว์-ชายาเอกองค์ชายสิบและน้องสาวหมิงฮุ่ย
องค์หญิงหมินหมิ่น-องค์หญิงมองโกลที่หลงรักองค์ชายสิบสาม
อวี้ถาน-นางกำนัลที่รั่วซีสาบานเป็นพี่น้องด้วย
ฉบับละครชุด

ชื่อเรื่อง : ฝ่ามิติลิขิตสวรรค์
ออกฉายที่จีน : 10 - 29 กันยายน พ.ศ. 2554
ช่อง : หูหนานทีวี
ออกอากาศ: จีน - 10 กันยายน 2554 ทางหูหนาน บรอดคาสติ้ง ซิสเต็ม (HBS)
จำนวน : 35 ตอน
กำกับ: หลี่กั๋วลี่ (ผู้กำกับหัวหน้าทีม), อู๋จินหยวน, หลินอวี่เฟิน, เติ้งเหว่ยเอิน
เขียนบท: หวังลี่จือ
แนวละคร:  โรแมนติก, ดราม่า, ย้อนยุค, อิงประวัติศาสตร์, แฟนตาซี
ฉบับละครชุด > นักแสดงฉบับละครชุด

อู่ฉีหลง (นิกกี้ วู) รับบท องค์ชายสี่ (อิ้นเจิน)/ฮ่องเต้ หยงเจิ้ง
หลิวซือซือ (เซซิเลีย หลิว) รับบท จางเสี่ยว/หม่าเออร์ไท่ รั่วซี
เจิ้งเจียอิง (เควิน เจื้ง) รับบท องค์ชายแปด (อิ้นซื่อ)
หลิวสงเหยิน รับบท ฮ่องเต้คังซี
หลิวซินโหยว (แอนนี่ หลิว) รับบท หม่าเออร์ไท่ รั่วหลัน-พระชายารองขององค์ชายแปด
หานตง รับบท องค์ชายเก้า (อิ้นถัง)
เย่จูซิน รับบท องค์ชายสิบ (อิ้นเอ๋อ)
หยวนหง (จัสติน) รับบท องค์ชายสิบสาม (อิ้นเสียง)
หลินเกิงซิน (เคนนี่) รับบท องค์ชายสิบสี่ (อิ้นถี)
เย่ชิง รับบท นางกำนัล "อวี้ถาน"
1 กัวเจินหนี รับบท แม่นาง "ลวี่อู่"
1 สื่อเสี่ยวฉวิน รับบท กัวลั่วหลัว หมิงฮุ่ย-พระชายาขององค์ชายแปด
1 หลิวอวี้ซิน รับบท กัวลัวลัว หมิงอวี้-พระชายาขององค์ชายสิบ